ai4bharat/Pralekha huggingface dataset:
மனித வள மேம்பாட்டு அமைச்சகம்
நாடு முழுவதும் பள்ளிகள் திறப்பு மற்றும் ஆசிரியர்களின் தடுப்பூசி செலுத்திய நிலை குறித்து மத்திய கல்வித்துறை அமைச்சர் தர்மேந்திர பிரதான் ஆய்வு
நாட்டில் 92 சதவீதத்திற்கும் அதிகமான பள்ளி ஆசிரியர்கள் தடுப்பூசி செலுத்திக் கொண்டுள்ளனர்
நாடு முழுவதும் பள்ளிகள் திறப்பு மற்றும் ஆசிரியர்களின் தடுப்பூசி செலுத்திய நிலை குறித்து மத்திய கல்வித்துறை அமைச்சர் தர்மேந்திர பிரதான் இன்று ஆய்வு செய்தார். இந்தக் கூட்டத்தில் திறன் மேம்பாடு மற்றும் தொழில் முனைவோர் துறை இணையமைச்சர் திரு.ராஜீவ் சந்திரசேகர், கல்வித் துறை இணையமைச்சர் திரு.ராஜ்குமார் ரஞ்சன் சிங் ஆகியோரும் பங்கேற்றனர்.
நாட்டில் தடுப்பூசி செலுத்தப்படும் எண்ணிக்கை அதிகரித்து வரும் நிலையில், கல்வி நிறுவனங்களில் இயல்பு நிலையும், துடிப்பான ஆர்வமும் இயல்பு நிலைக்கு திரும்புவதன் அவசியத்தை அவர் வலியுறுத்தினார்.
தற்போது வரை பெரும்பாலான மாநிலங்கள் அனைத்து வகுப்புகளுக்குமான பள்ளிகளை ஏற்கனவே திறந்துள்ளன. 92 சதவீதத்திற்கும் அதிகமான ஆசிரியர்கள் தடுப்பூசி செலுத்திக் கொண்டுள்ளனர். மத்திய அரசின் கீழ் உள்ள கல்வி நிறுவனங்களில் 96 சதவீதத்திற்கும் அதிகமான ஆசிரியர்கள் தடுப்பூசி செலுத்திக் கொண்டுள்ளனர்.
ஆயுஷ்
ஆயு சம்வாத் பிரச்சாரம் 
ஆயுஷ் அமைச்சகத்தின் ஆதரவுடன், புதுதில்லியின் அகில இந்திய ஆயுர்வேதக் கழகம், ஆயுர்வேதம், கொவிட்-19 பெருந்தொற்று குறித்து பொதுமக்களிடையே விழிப்புணர்வு ஏற்படுத்துவதற்காக நடத்தும் மிகப்பெரும் பிரச்சாரம், ஆயு சம்வாத்  ஆகும். இதனை முன்னிட்டு நாடு முழுவதும் 5 இலட்சத்திற்கும் அதிகமான கருத்தரங்கங்கள் நடைபெறும்.
அகில இந்திய ஆயுர்வேதக் கழகம், கடந்த 18 முதல் 21-ஆம் தேதி வரை ஆயுர்வேதக் கல்லூரிகளின் இயக்குநர்கள், முதல்வர்கள், மருத்துவ அதிகாரிகள், வல்லுநர்கள், மருத்துவர்கள் உட்பட நாடு முழுவதும் ஆயுர்வேதத்துடன் சம்பந்தப்பட்ட துறைகளில் உள்ள பயிற்சியாளர்கள், திட்டத்துக்கான பயிற்சியை இணையதளம் வாயிலாக வழங்கியது.
இது குறித்த கையேட்டினையும், பவர் பாய்ண்ட் பிரசன்டேஷனையும் அகில இந்திய ஆயுர்வேதக் கழகம் வடிவமைத்துள்ளது. இதையடுத்து, அரசு அலுவலகங்கள், அரசுத்துறை சாரா ஊழியர்கள், பள்ளிகள், கல்லூரிகள், பஞ்சாயத்து ராஜ் அமைப்புகள், கிராம சபைகள், தொழில் நிறுவனங்கள், பல்வேறு குடியிருப்பு சங்கங்கள், தொண்டு நிறுவனங்கள், ஆஷா பணியாளர்கள், சுகாதாரப் பணியாளர்களுக்கு பயிற்சி பெற்றவர்கள் நாடு முழுவதும் கருத்தரங்கங்களை நடத்துவார்கள்.
பவர்பாயின்ட் பிரசென்டேஷனும் பயிற்சி குறித்த விவரங்களும் ஆயுஷ் அமைச்சகம், அகில இந்திய ஆயுர்வேதக் கழகம் போன்ற பல்வேறு அமைப்புகளின் இணையதளங்களில் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1692160
ஜவுளித்துறை அமைச்சகம்
ஜவுளிகளுக்கு உற்பத்தியுடன் இணைந்த ஊக்கத்தொகை திட்டத்தின் கீழ் விண்ணப்பம் அனுப்பும் தேதி நீட்டிக்கப்பட்டுள்ளது
ஜவுளிகளுக்கு உற்பத்தியுடன் இணைந்த ஊக்கத்தொகை திட்டத்தின் கீழ் விண்ணப்பம் அனுப்பும் தேதியை ஜவுளிகள் அமைச்சகம் 14.02.2022 வரை நீடித்துள்ளது. ஏற்கெனவே ஜவுளிகளுக்கு உற்பத்தியுடன் இணைந்த ஊக்கத்தொகை திட்டத்தின் கீழ் விண்ணப்பம் அனுப்பும் தேதி 2022, ஜனவரி 31 வரை இருந்தது. தகுதிவாய்ந்த விண்ணப்பதாரர்கள் இணையம் வழியாக மட்டுமே விண்ணப்பிக்க முடியும். இதற்கான இணைய முகவரி: https://pli.texmin.gov.in/mainapp/Default
இந்தத் திட்டத்தின் விரிவான வழிகாட்டும் நெறிமுறைகள்
https://pli.texmin.gov.in/Guidelines/Approved%20Guidelines%20for%20PLI%20scheme%20for%20Textiles.pdf என்ற இணையதளத்தில் கிடைக்கும்.
ரசாயனம் மற்றும் உரங்கள் அமைச்சகம்
பொதுத்துறை உர நிறுவனங்களின் செயல்பாடுகளையும், எதிர்கால தயார் நிலையையும் திரு கவுடா ஆய்வு செய்தார்
பொதுத்துறை உர நிறுவனங்களின் தலைவர்கள் மற்றும் நிர்வாக இயக்குநர்களுடன் ஆய்வு கூட்டம் ஒன்றை மத்திய ரசாயனங்கள் மற்றும் உரங்கள் அமைச்சர் திரு சதானந்த கவுடா நடத்தினார்.
பொதுத்துறை உர நிறுவனங்களின் செயல்பாடுகளையும், அவற்றின் எதிர்கால தயார் நிலையை ஆய்வு செய்வதற்காகவும் இந்தக் கூட்டம் நடத்தப்பட்டது.
பொதுத்துறை உர நிறுவனங்களின் தலைவர்கள் மற்றும் நிர்வாக இயக்குநர்களிடையே உரையாற்றிய திரு கவுடா, விவசாயிகளுக்கு சரியான நேரத்தில் போதுமான அளவில் உரங்கள் கிடைப்பதை உறுதி செய்யுமாறு அவர்களை வலியுறுத்தினார்.
ஊரடங்கு காலத்தில் பல்வேறு இன்னல்களுக்கு மத்தியிலும் தொழிற்சாலைகளை இயக்கி விவசாயிகளுக்கு உரங்கள் கிடைப்பதை உறுதி செய்ததற்காக பொதுத்துறை நிறுவனங்களை அமைச்சர் பாராட்டினார்.
அதிகமான மழை மற்றும் அதிகமான பரப்பளவில் பயிரிட்டதன் காரணமாக உரங்களுக்கான தேவை அதிகரித்த போதும் உரத் தட்டுப்பாடு ஏற்படாமல் பார்த்துக் கொண்டதற்காகவும் பொதுத்துறை நிறுவனங்களை திரு கவுடா பாராட்டினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664305
பிரதமர் அலுவலகம்
ஜன்மாஷ்டமி தினத்தையொட்டி மக்களுக்குப் பிரதமர் வாழ்த்து
ஜன்மாஷ்டமி தினத்தையொட்டி மக்களுக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
“सभी देशवासियों को श्रीकृष्ण जन्माष्टमी की हार्दिक शुभकामनाएं। जय श्रीकृष्ण!
அனைவருக்கும் ஜென்மாஷ்டமி வாழ்த்துக்கள். பகவான் ஸ்ரீகிருஷ்ணரின் ஆசிர்வாதங்கள் நமது வாழ்க்கையில் எப்போதும் மகிழ்ச்சியையும், நல் ஆரோக்கியத்தையும் கொண்டு வரட்டும். ஜெய் ஸ்ரீகிருஷ்ணா!” என்று பிரதமர் தெரிவித்துள்ளார்.
சுற்றுலா அமைச்சகம்
கொரோனா வைரஸ் பரவலால் 2020 அக்டோபர் 15 ஆம் தேதி வரை ஹோட்டல் / உணவகங்களை மூடுவது குறித்து சுற்றுலா அமைச்சகம் எந்த கடிதத்தையும் வெளியிடவில்லை.
கொரோனா வைரஸ் பரவல் காரணமாக 2020 அக்டோபர் 15ஆம் தேதி வரை ஹோட்டல்கள் / உணவகங்கள் மூடப்படும் என்று தெரிவிக்கும் ஒரு போலி கடிதம் சுற்றுலா அமைச்சகத்தின் பெயரில் சமூக ஊடகங்களில் வைரலாகப் பரவி, சுற்றுலாத் துறையினரிடையே பெரும் பீதியை ஏற்படுத்தியுள்ளது. இது சுற்றுலா அமைச்சகத்தின் கவனத்திற்கு வந்ததுள்ளது. சுற்றுலா அமைச்சகத்தினால் அத்தகைய கடிதம் எதுவும் வெளியிடப்படவில்லை என்று அந்த அமைச்சகம் தெளிவுபடுத்தியுள்ளது, மேலும் இதுபோன்ற போலிச் செய்திகளை மக்கள் நம்ப வேண்டாம் என்றும் கேட்டுக்கொண்டுள்ளது.
மேலும் இது குறித்து PIBFactCheck இல் பின்வருமாறு தெளிவுபடுத்தப்பட்டுள்ளது:
https://twitter.com/PIBFactCheck/status/1247754535818293248?s=20
இந்தப் போலித் தகவல் சுற்றறிக்கை குறித்து சுற்றுலா அமைச்சகம் ஏற்கனவே சமூக ஊடகங்களில் மறுப்புகளை வெளியிட்டுள்ளதுடன், மும்பை காவல்துறையின் சைபர் கிரைம் பிரிவில் புகாரும் அளித்தது. பத்திரிக்கை தகவல் அலுவலகத்தின் உண்மையறியும் சோதனைப் பிரிவும் சில நாட்களுக்கு முன்பு மறுப்புகளை வெளியிட்டது, ஆனால் போலிச் செய்தி மீண்டும் பரப்பப்படுகிறது. இதுபோன்ற செய்திகளைப் புறக்கணிக்குமாறும், அதிகாரப்பூர்வத் தகவல் தொடர்புகளை மட்டுமே நம்புமாறும் அனைவரும் கேட்டுக் கொள்ளப்படுகிறார்கள்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மஹாராஷ்டிரா மாநிலம் நாக்பூரில் உணர்வுகளை உள்ளடக்கிய பூங்கா- உலகின் மிகப்பெரிய, தனித்துவமிக்க, மாற்றுத்திறனாளிகள் பூங்காவிற்கு திரு நிதின்கட்கரி அடிக்கல் நாட்டினார்.
மஹாராஷ்டிரா மாநிலம் நாக்பூரில் உணர்வுகளை உள்ளடக்கிய உலகின் மிகப்பெரிய, தனித்துவமிக்க மாற்றுத்திறனாளிகள் பூங்காவிற்கு மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின்கட்கரி அடிக்கல் நாட்டினார்.
இந்நிகழ்ச்சியில் பேசிய அவர், பிரதமர் திரு. நரேந்திர மோடியின் தொலைநோக்குப் பார்வையான சமூகத்தை உள்ளடக்கியதாக கட்டமைக்கவேண்டும் என்பதைக் கருத்தில் கொண்டு இந்த பூங்கா அமைக்கப்படுவதாகத் தெரிவித்தார். இரக்கத்திற்கு மாற்றாக அனுதாபத்தை இந்தப் பூங்கா அளிக்கும் என்றும் இதனால் இப்பூங்காவிற்கு உணர்வுகளை உள்ளடக்கிய பூங்கா என்று பெயரிடப்பட்டுள்ளதாகக் கூறினார்.
இந்தப் பூங்கா மூலம் உணர்வுகளை உள்ளடக்கிய செய்தி நாடு முழுவதும் மட்டும் அடையாமல் உலகம் முழுவதும் சென்றடையும் என்று தெரிவித்தார்.
அனைத்து 21 வகையான மாற்றுத்திறனாளிகளுக்கும் உகந்த வசதிகள் இந்தப் பூங்காவில் ஏற்படுத்தப்படும் என்று அமைச்சர் கூறினார். தொடு உணர்தல் தோட்டம், நீர்சிகிச்சைப் பிரிவு, மன வளர்ச்சிக் குன்றிய குழந்தைகள் , தாய்களுக்குத் தனி அறை ஆகிய வசதிகள் இப்பூங்காவில் அமைக்கப்படுகின்றன என அவர் தெரிவித்தார்.
நாட்டில் விரைவாக வளர்ச்சி அடைந்து வரும் நகரங்களில் ஒன்றாக நாக்பூர் நகரம் திகழ்வதாக திரு. கட்கரி கூறினார். மாற்றுத் திறனாளிகளின் உரிமைகளுக்காக கடந்த 2016- ஆம் ஆண்டு மாற்றுத் திறனாளிகள் உரிமைச் சட்டத்தை மத்திய அரசு கொண்டுவந்ததாக அவர் தெரிவித்தார். இச்சட்டம் மாற்றுத் திறனாளிகள் கண்ணியத்துடன் வாழ வழிவகுப்பதாகக் குறிப்பிட்டார். இந்த முன்னெடுப்பின் கீழ், தென்னிந்தியாவிலும் மத்தியபிரதேசத்திலும் சில மாற்றுத் திறனாளிகள் பூங்காக்களை மத்திய அரசு உருவாக்கியுள்ளதாகக் கூறினார். அந்த வரிசையில் நாக்பூரின் பார்தி வளாகத்தில் குடிமக்கள் மற்றும் மாற்றுத்திறனாளிக் குழந்தைகளுக்காக உணர்வை உள்ளடக்கிய பூங்கா அமைக்கப்பட்டு வருவதாகக் குறிப்பிட்டார்.
மத்திய சமூக நீதி மற்றும் அதிகாரமளித்தல் அமைச்சகத்தின் மூலம் 12 கோடி ரூபாய் செலவில் 90 ஆயிரம் சதுர அடி பரப்பளவில் உலகின் முதலாவது உணர்வை உள்ளடக்கிய மாற்றுத் திறனாளிகள் பூங்கா கட்டப்படுவதாக திரு. நிதின் கட்கரி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்.. https://pib.gov.in/PressReleasePage.aspx?PRID=1900746
வெளியுறவுத்துறை அமைச்சகம்
மன்டேச்சூ புனல்மின் திட்டம் தொடர்பான கடனை திருப்பிச் செலுத்துவதற்கான காலத்தை இரண்டு ஆண்டுகளுக்கு நீடிக்க இந்தியா-பூடான் இடையேயான ஒப்பந்தத்தின் பிரிவு-3-ஐ திருத்த அமைச்சரவை ஒப்புதல்
மன்டேச்சூ புனல்மின் திட்டம் தொடர்பான கடனை திருப்பிச் செலுத்துவதற்கான காலத்தை இரண்டு ஆண்டுகளுக்கு நீடிக்க இந்தியா-பூடான் இடையேயான ஒப்பந்தத்தின் பிரிவு-3-ஐ திருத்த பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
இந்தத் திட்டம் பூடானில் அமலாக்கும் காலம் 15 ஆண்டுகளில் இருந்து 17 ஆண்டுகளாக மாற்றப்பட்டுள்ளது.
பயன்கள்:
i. இந்தத் திட்டத்திலிருந்து முதல் ஆண்டில் யூனிட்டுக்கு ரூ.4.12 பைசா என்ற கட்டணத்தில் 720 மெகாவாட் மின்சாரம் இந்தியாவிற்கு கொண்டு வரப்படும்.
ii. உபரி மின்சாரம் இந்தியாவுக்கு வழங்கப்படும் என பூடான் உறுதி செய்துள்ளது.
iii. இதன் மூலம் இந்தியா-பூடான் பொருளாதார உறவுகள் வலுப்படுவதோடு, புனல் மின்சாரத் துறையில் ஒத்துழைப்பு அதிகரிக்கும்.
புவி அறிவியல் அமைச்சகம்
அனைத்திந்திய வானிலை அறிக்கை
வடமேற்கு இந்தியா, மத்திய இந்தியா, அதையொட்டியுள்ள கிழக்கு இந்தியாவின் உள் பகுதிகள் ஆகியவற்றில் அடுத்த 24 மணி நேரத்துக்கு தற்போதைய வெப்ப அலைகள் தொடர்ந்து நீடிக்கக் கூடும்.
இந்திய தேசிய வானிலை முன்னறிவிப்பு மையத்தின் வானிலை ஆய்வுத்துறை கூறியுள்ளதாவது:
மேகமூட்டம் அதிகரித்துள்ளதாலும், இடை நிலை வெப்ப வளி மண்டல அளவுக்கு தென்மேற்கு காற்று தீவிரமடைந்துள்ளதால் தென்மேற்கு பருவமழை தெற்கு வங்காள விரிகுடாவின் மேலும் பல பகுதிகளிலும், அந்தமான் கடலில் பல பகுதிகள் மற்றும் அந்தமான் நிக்கோபார் தீவுகளுக்கும் இன்று முன்னேறியுள்ளது. பருவமழையின் வடக்கு வரம்பு அட்சரேகை.5°வடக்கு/ தீர்க்கரேகை. 82°கிழக்கு, அட்சரேகை.7° வடக்கு / தீர்க்கரேகை.86° கிழக்கு, அட்சரேகை.10° வடக்கு / தீர்க்கரேகை.90° கிழக்கு, போர்ட் ப்ளேர், அட்சரேகை.15° வடக்கு / தீர்க்கரேகை.97° கிழக்கு வழியாகச் செல்லும்.
மாலத்தீவு–காமரின் பகுதியில் சில இடங்களிலும் அதையொட்டியுள்ள தென்கிழக்கு அரபிக் கடல் பகுதியிலும், அந்தமான் கடலில் இதர பகுதிகளிலும், தெற்கு மற்றும் மத்திய வங்காள விரிகுடா பகுதியிலும் அடுத்த 48 மணி நேரங்களில் தென்மேற்கு பருவமழை முன்னேறுவதற்கான சூழல் நிலவுகிறது.
தெற்கு சட்டிஸ்கர் முதல் தமிழ்நாட்டின் உள் பகுதிகள் வரையிலான அலைகள் தற்போது ராயலசீமாவிலிருந்து தமிழ் நாட்டின் உள்பகுதிகள் வரை, கடல் மட்டத்திலிருந்து ஒன்றரை கிலோ மீட்டர் வரை விரிவடைந்துள்ளது
---
(Visitor Counter : 321
இளைஞர் நலன் மற்றும் விளையாட்டு அமைச்சகம்
உலக இளைஞர்கள் வில்வித்தை சாம்பியன்ஷிப் போட்டி வெற்றியாளர்களுடன் மத்திய விளையாட்டு அமைச்சர் திரு அனுராக் தாக்கூர் கலந்துரையாடல்
மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் தாக்கூர், உலக இளைஞர்கள் வில்வித்தை சாம்பியன்ஷிப் போட்டியின் வெற்றியாளர்களுடன் இன்று  கலந்துரையாடி நாட்டிற்குப் பெருமை தேடித்தந்த வீரர்களுக்கு பாராட்டு தெரிவித்தார். போலாந்து நாட்டில் நடைபெற்ற வில்வித்தைப் போட்டியில், 8 தங்கம், 2 வெள்ளி மற்றும் 5 வெண்கலம் உட்பட 15 பதக்கங்களை இந்தியk குழுவினர் வென்றனர்.
“அடிமட்ட அளவில் இருக்கும் திறமைகளை வளர்ப்பதற்காக கேலோ இந்தியா போன்ற மேம்பாட்டுத் திட்டங்கள், பிரதமர் திரு நரேந்திர மோடியின் தொலைநோக்குப் பார்வைக்கு இணங்க மேற்கொள்ளப்படுவதன் பலன்கள், இதுபோன்ற சாம்பியன்ஷிப் போட்டிகளின் வாயிலாக வெளிப்படுகிறது. நாடு முழுவதும் உள்ள ஏராளமான இளைஞர்கள் பல்வேறு விளையாட்டுகளில் இந்தியாவிற்கு பெருமை தேடித் தருவது நமக்கு மிகப் பெரும் நம்பிக்கையை அளிக்கிறது. இளம் வில்வித்தை வீரர்கள் அனைவருக்கும் எனது பாராட்டுக்கள். எதிர்வரும் போட்டிகளில் சிறப்பாகச் செயல்படுவதற்கு வாழ்த்துகள். மூத்த குழுவாக அவர்கள் உயரும் போது, உயர் செயல்திறன் அளவில் போட்டியிடத் தேவையான அனைத்து ஆதரவையும் அவர்கள் பெறுவார்கள்”, என்று அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746733
-----
(Visitor Counter : 155
பிரதமர் அலுவலகம்
ஐக்கிய நாடுகள் பொதுச் சபையின் தலைவராக தேர்ந்தெடுக்கப் பட்டுள்ள மாலத்தீவின் வெளியுறவு அமைச்சர் திரு அப்துல்லா சாஹித் பிரதமரை சந்தித்தார்
ஐக்கிய நாடுகள் பொதுச் சபையின் தலைவராக தேர்ந்தெடுக்கப்பட்டுள்ள மாலத்தீவின் வெளியுறவு அமைச்சர் மேன்மைமிகு அப்துல்லா சாஹித் பிரதமர் திரு நரேந்திர மோடியை இன்று சந்தித்தார்.
2021 ஜூலை 7 அன்று நியூயார்க்கில் தேர்தல் நடைபெற்ற நிலையில், ஐக்கிய நாடுகள் பொதுச்சபையின் அடுத்த தலைவர் என்ற முறையில் மேன்மைமிகு அப்துல்லா சாஹித் இந்தியா வந்துள்ளார்.
மேன்மைமிகு அப்துல்லா சாஹித்தின் சிறப்பான வெற்றிக்கு வாழ்த்து தெரிவித்த பிரதமர், உலக அரங்கில் வளர்ந்துவரும் மாலத்தீவின் மதிப்பை இது பிரதிபலிப்பதாக கூறினார்.
நம்பிக்கை மிகுந்த தலைமைத்துவம் என்ற ஐக்கிய நாடுகள் பொதுச்சபையின் புதிய தலைவரின் லட்சியத்தை பாராட்டிய பிரதமர், அவரது தலைமைக்கு தனது முழு ஆதரவு மற்றும் ஒத்துழைப்பை இந்தியா அளிக்கும் என்று உறுதி அளித்தார்.
ஐக்கிய நாடுகளின் உறுப்பு அமைப்புகள் உள்ளிட்ட பல்முனை அமைப்புகளை சீர்திருத்துவதன் முக்கியத்துவம் குறித்து வலியுறுத்திய பிரதமர், உலகின் தற்போதைய உண்மை நிலவரங்களையும், உலக மக்கள் தொகையில் பெரும்பான்மை யானவர்களின் எண்ணங்களையும் அவை பிரதிபலிக்க வேண்டும் என்று கூறினார்.
சமீப வருடங்களில் வேகமாக வளர்ச்சி அடைந்து வரும் இந்திய-மாலத்தீவு இருதரப்பு உறவு குறித்து பிரதமரும் மேன்மைமிகு அப்துல்லா சாஹித்தும் விவாதித்தனர். கொரோனா பெருந்தொற்று காரணமாக ஏற்பட்டுள்ள தடைகளுக்கு இடையிலும் இருதரப்பு திட்டங்கள் சிறப்பான முறையில் முன்னேற்றம் அடைந்து வருவது குறித்து பிரதமர் திருப்தி தெரிவித்தார்.
இந்தியாவின் அண்டை நாடுகளுக்கு முன்னுரிமை கொள்கையிலும் சாகர் லட்சியத்திலும் முக்கிய தூணாக இடம்பெற்றிருக்கும் மாலத்தீவுகளின் முக்கியத்துவம் குறித்து பிரதமர் எடுத்துரைத்தார்.
-----
(
பாதுகாப்பு அமைச்சகம்
ஜி 20 திங்க் இந்தியக் கடற்படை விநாடி வினா - தொடுவானத்திற்கு அப்பால் பயணம்
ஜி 20 செயலகம், இந்தியக் கடற்படை மற்றும் கடற்படை நலன் மற்றும் நல்வாழ்வு சங்கம் இணைந்து ஏற்பாடு செய்துள்ள வெகுசிறப்பான ஜி 20 திங்க் நிகழ்வு, ஆயிரக்கணக்கான இளைஞர்களுக்கு தேசிய மற்றும் சர்வதேச அளவில் ஊக்கமளிக்கும் அறிவுசார் அனுபவத்தை வழங்க உறுதியளிக்கிறது. தேசிய அளவிலான விநாடி வினா போட்டியில் 11,700-க்கும் அதிகமான பள்ளிகளைச் சேர்ந்த 9 முதல் 12-ம் வகுப்பு வரை பயிலும் பள்ளி மாணவர்கள் பங்கேற்கின்றனர்.
இந்த அறிவார்ந்த பயணத்தைத் தொடங்க, முதலாவது செப்டம்பர் 10, 2023 அன்று, இரண்டாவது செப்டம்பர் 11, 2023 அன்று என இரண்டு பயிற்சி சுற்றுகள் நடத்தப்படும் .
இந்தப் பயிற்சி சுற்றுகள் சவாலான வெளியேற்றும் சுற்றுகளுக்கு அடித்தளம் அமைக்கும் வகையில் வடிவமைக்கப்பட்டுள்ளன. இது பங்கேற்பாளர்களுக்கு எதிர்வரும் போட்டிக்கு தயாராவதில் தங்கள் அறிவையும் திறன்களையும் மேம்படுத்துவதற்கான வாய்ப்பை வழங்குகிறது.
ஜி20 திங்க் நிகழ்வுக்கான காலஅட்டவணை :-: -
|
|
வ.எண்
|
|
நிகழ்வுகளின் பெயர்கள்
|
|
தேதி
|
|

|
|
பயிற்சி சுற்றுகள்
|
|
10, 11 செப்டம்பர் 23
|
|

|
|
வெளியேற்றும் சுற்று 1
|
|
12 செப்டம்பர் 23
|
|

|
|
வெளியேற்றும் சுற்று 2
|
|
03 அக்டோபர் 23
|
|

|
|
ஆன்லைன் காலிறுதி
|
|
10t அக்டோபர் 23
|
|

|
|
தேசிய அரையிறுதிப் போட்டிகள் @ என்.சி.பி.ஏ, மும்பை
|
|
17 நவம்பர் 23
|
|

|
|
தேசிய இறுதிப் போட்டிகள் @ கேட்வே ஆப் இந்தியா, மும்பை
|
|
18 நவம்பர் 23
|
|

|
|
சர்வதேச அரையிறுதிப் போட்டிகள் @ ஜி 20 பவன்
|
|
21 நவம்பர் 23
|
|

|
|
சர்வதேச இறுதிப் போட்டிகள் @ இந்தியா கேட், புது தில்லி
|
|
22 நவம்பர் 23
ஜி 20+9 நாடுகளைச் சேர்ந்த அறிவார்ந்த இளைஞர்களை ஒருங்கிணைக்கும் ஜி 20 திங்க் சர்வதேச சுற்றின் ஒவ்வொரு குழுவிலும் இரண்டு மாணவர்கள் இருப்பார்கள். இந்த உலகளாவிய கூட்டம் அனைத்து ஜி 20 கூட்டாளி நாடுகளையும் சேர்ந்த இளம் குடிமக்களிடையே பகிரப்பட்ட அறிவு மற்றும் தோழமை மூலம் நட்புறவை வலுப்படுத்துவதை நோக்கமாகக் கொண்டுள்ளது.
பள்ளிகளுக்கான தடையற்ற பதிவை செயல்படுத்துவதற்கும் எளிதாக்குவதற்கும், விரிவான நிகழ்வு தொடர்பான தகவல்களை வழங்குவதற்கும், ஜி20 திங்க் என்பதற்கு ஒரு சிறப்பு வலைத்தளம் [www.theindiannavyquiz.in] நிறுவப்பட்டுள்ளது.
தகவல் மற்றும் ஒலிபரப்பு அமைச்சகம்
தகவல் தொழில்நுட்ப  விதிமுறைகள் 2021-ஐ அறிவித்தது மத்திய அரசு
டிஜிட்டல் மீடியா தொடர்பான பயனர்களின் வெளிப்படைத்தன்மை குறைவு, பொறுப்பு மற்றும் உரிமைகள் தொடர்பான கவலைகளுக்கு மத்தியில், பொது மக்கள் மற்றும் பல தரப்பினருடன் ஆலோசித்து தகவல் தொழில்நுட்ப விதிமுறைகள் 2021 உருவாக்கப்பட்டுள்ளன.
சமூக இணைய தளம் மற்றும் டிஜிட்டல் மீடியா மற்றும் ஓடிடி தளம் தொடர்பாக இணக்கமான மேற்பார்வையிடும் பொறிமுறையை பெறுவதற்காக, மத்திய எலக்ட்ரானிக்ஸ் மற்றும் தகவல் தொழில்நுட்பம் மற்றும் தகவல் மற்றும் ஒலிபரப்புத்துறை அமைச்சகம் தகவல் தொழில்நுட்ப விதிமுறைகள் 2021-ஐ உறுதி செய்துள்ளது.
இந்த விதிகளின் இரண்டாம் பாகம் எலக்ட்ரானிக்ஸ் மற்றும் தகவல் தொழில்நுட்ப அமைச்சகத்தால் நிர்வகிக்கப்படும்.
டிஜிட்டல் மீடியா தொடர்பான நெறிமுறைகள், நடைமுறை மற்றும் பாதுகாப்பு தொடர்பான 3ம் பாகம் தகவல் மற்றும் ஒலிபரப்புத்துறை அமைச்சகத்தால் நிர்வகிக்கப்படும்.
புதிய தகவல் தொழில்நுட்ப விதிமுறைகள் படி, இந்தியாவில் தொழில் செய்ய சமூக ஊடக தளங்கள் வரவேற்கப்படுகின்றன. ஆனால், அந்த நிறுவனங்கள், இந்திய அரசியலமைப்பு விதிமுறைகளை பின்பற்ற வேண்டும். கேள்விகள் எழுப்பவும், விமர்சிக்கவும், சமூக ஊடக தளங்களை பயன்படுத்தலாம்.
சமூக ஊடக தளங்கள் சாதாரண பயனர்களுக்கு அதிகாரம் அளித்துள்ளன, ஆனால் அதன் தவறான பயன்பாடு மற்றும் துஷ்பிரயோகத்திற்கு எதிராக அவர்கள் பொறுப்பேற்க வேண்டும்.
டிஜிட்டல் ஊடகம் மற்றும் ஓடிடி பற்றிய விதிகள் சுய கட்டுப்பாட்டு முறையில் கவனம் செலுத்துகின்றன. இதன் மூலம் வலுவான குறைதீர்ப்பு வழிமுறை வழங்கப்பட்டுள்ளது. அதே நேரத்தில் பத்திரிக்கை மற்றும் படைப்பாற்றல் சுதந்திரம் நிலைநிறுத்தப்படுகிறது.
தற்போது முன்மொழியப்பட்ட விதிமுறைகள் முற்போக்கானது, தாராளமயமானது மற்றும் சம காலத்தைச் சேர்ந்தது.
படைப்பாற்றல் மற்றும் பேச்சு மற்றும் கருத்துச் சுதந்திரத்தைத் தடுப்பது குறித்த எந்தவொரு தவறான புரிதலையும் நீக்கி, மக்களின் மாறுபட்ட கவலைகளை இது தீர்க்க முற்படுகிறது
தியேட்டர், டி.வி, இன்டர்நெட் மூலம் பார்க்கும் பார்வையாளர்களின் வித்தியாசத்தை மனிதில் கொண்டு இந்த விதிமுறைகள் உருவாக்கப்பட்டுள்ளன.
பின்னணி:
டிஜிட்டல் இந்தியா திட்டம் தற்போது பிரபலமடைந்து வருகிறது. இது சாதாரண இந்தியர்களுக்கு தொழில்நுட்ப அதிகாரத்தை வழங்கியுள்ளது.
அதிகளவிலான செல்போன் பயன்பாடு, இன்டர்நெட் பயன்பாடு ஆகியவை காரணமாக இந்தியாவில் சமூக ஊடகங்கள் விரிவடைந்துள்ளன.
வாட்ஸ்அப் பயன்படுத்துவோர் : 53 கோடி
யூ ட்யூப் பயன்படுத்துவோர் : 44.8 கோடி
பேஸ்புக் பயன்படுத்துவோர் : 41 கோடி
இன்ஸ்டாகிராம் பயன்படுத்துவோர்: 21 கோடி
ட்விட்டர் பயன்படுத்துவோர் : 1.75 கோடி
இந்த சமூக இணையதளங்கள் மூலம் இந்திய மக்கள் தங்கள் படைப்பாற்றலை வெளிப்படுத்துகின்றனர், கேள்வி எழுப்புகின்றனர், தகவல் அறிகின்றனர், தங்கள் கருத்துக்களை சுதந்திரமாக பகிர்ந்து கொள்கின்றனர், அரசையும் அதன் செயல்பாடுகளையும் கூட விமர்சிக்கின்றனர்.
ஜனநாயக முறைப்படி ஒவ்வொரு இந்தியரின் உரிமையையும் மத்திய அரசு மதிக்கிறது. இந்தியா உலகின் மிகப் பெரிய திறந்தவெளி இன்டர்நெட் சமூகமாக உள்ளது. அதனால் சமூக ஊடக நிறுவனங்கள் இந்தியாவில் இயங்க வரவேற்கப்படுகின்றன.
ஆனால், அவர்கள் இந்திய அரசியலமைப்பு சட்ட விதிமுறைகளை பின்பற்ற வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700766
(Visitor Counter : 870
பாதுகாப்பு அமைச்சகம்
நாட்டின் வடக்கு எல்லைப் பகுதிகளில் மேற்கொள்ளப்பட்டு வரும் உள்கட்டமைப்பு திட்டங்களின் கட்டுமான பணிகள் குறித்து மத்திய பாதுகாப்பு அமைச்சர் திரு ராஜ்நாத் சிங் தலைமையில் உயர்நிலை ஆய்வுக் கூட்டம்
நாட்டின் வடக்கு எல்லைப் பகுதிகளில் மேற்கொள்ளப்பட்டு வரும் பல்வேறு உள்கட்டமைப்பு திட்டங்களின் கட்டுமான பணிகளின் உயர்நிலை ஆய்வுக் கூட்டம் மத்திய பாதுகாப்பு அமைச்சர் திரு ராஜ்நாத் சிங் தலைமையில் புதுதில்லியில் நடைபெற்றது. நாட்டின் பாதுகாப்பு சம்பந்தமான விசயங்களில், ‘ஒட்டுமொத்த நாடு' என்ற அணுகுமுறை பின்பற்றப்பட வேண்டும் என்று வலியுறுத்தி, நிலுவையில் உள்ள திட்டங்கள் அனைத்தையும் முன்னுரிமை அடிப்படையில் விரைவாக முடித்திட அவர் உத்தரவிட்டார். நிலுவையில் உள்ள திட்டங்களைத் துரிதப்படுத்துவதற்கு செயலாளர்கள் அடங்கிய குழுவை அமைத்து, அக்குழு குறிப்பிட்ட இடைவெளிகளில் பணிகளை ஆய்வு செய்திட முடிவு செய்யப்பட்டது.
மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்காரி, மத்திய ரயில்வே, தகவல் தொடர்பு, மின்னணு மற்றும் தகவல் தொழில்நுட்பத் துறை அமைச்சர் திரு அஸ்வினி வைஷ்ணவ், மத்திய எரிசக்தி, புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர்.கே. சிங், மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவ், பாதுகாப்புத்துறை இணையமைச்சர் திரு அஜய் பட், தேசிய பாதுகாப்பு ஆலோசகர் திரு அஜித் தோவல், அருணாச்சலப் பிரதேச முதல்வர் திரு பேமா கண்டு, உத்தராகண்ட் முதல்வர் திரு புஷ்கர் சிங் தாமி, லடாக் யூனியன் பிரதேசத்தின் துணைநிலை ஆளுநர் பிரிகேடியர்  பி.டி. மிஸ்ரா , முப்படைகளின் தலைமைத் தளபதி ஜெனரல் அனில் சவுகான், விமானப்படை தலைமைத் தளபதி ஏர் சீஃப் மார்ஷல் வி. ஆர் சௌத்ரி, ராணுவத் தலைமை தளபதி ஜெனரல் மனோஜ் பாண்டே, பாதுகாப்புச் செயலாளர் திரு கிரிதர் அரமானே மற்றும் மூத்த அதிகாரிகள் உள்ளிட்டோர் இந்த ஆய்வுக் கூட்டத்தில் கலந்து கொண்டனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தானியங்கி பரிசோதனை நிலையங்கள் மூலம் மோட்டார் வாகனங்களின் கட்டாய தகுதி சரிபார்ப்பு தொடர்பான அறிவிக்கை வெளியிடப்பட்டுள்ளது
தானியங்கி பரிசோதனை நிலையங்கள் மூலமாக மட்டுமே மோட்டார் வாகனங்களின் கட்டாய தகுதி சரிபார்ப்பு செய்வதற்கான அறிவிக்கையை மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் 2022 ஏப்ரல் 5 அன்று வெளியிடப்பட்டுள்ளது. மத்திய மோட்டார் வாகன சட்டங்கள் 1989-ன் 175 ஆவது விதியின் படி இந்த பரிசோதனை மையங்கள் பதிவு செய்யப்பட்டிருக்க வேண்டும்.
கனரக சரக்கு வாகனங்கள் / கனரக பயணிகள் மோட்டார் வாகனங்கள் 2023 ஏப்ரல் 1 முதலும்
நடுத்தர சரக்கு வாகனங்கள் / நடுத்தர பயணிகள் மோட்டார் வாகனங்கள் மற்றும் இலகு ரக மோட்டார் வாகனங்கள்  2024 ஜூன் 1 முதலும் கட்டாயம் தானியங்கி பரிசோதனை நிலையங்கள் மூலம் தகுதி சரிபார்ப்பு செய்யப்பட வேண்டும்.
பிரதமர் அலுவலகம்
ஜார்கண்ட் மாநில அமைப்பு தினத்தை முன்னிட்டு அம்மாநில மக்களுக்கு பிரதமர் வாழ்த்துத் தெரிவித்துள்ளார்
ஜார்கண்ட் மாநில அமைப்பு தினத்தை முன்னிட்டு அம்மாநில மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். மாநில முன்னேற்றத்தின் புதிய உச்சத்திற்கு அவர் வாழ்த்தியுள்ளார்.
பிரதமர் தமது ட்விட்டர் பதிவில் கூறியிருப்பதாவது:
“ஜார்க்கண்ட் மாநிலத்தின் அமைப்பு நாளில் அனைத்து மக்களுக்கும் வாழ்த்துக்கள். இயற்கை வளங்கள் மற்றும் பழங்குடியினரின் கலை-கலாச்சாரங்கள் நிறைந்த இந்த மாநிலம் முன்னேற்றத்தின் உச்சத்தை எட்ட வேண்டும் என்று நான் விரும்புகிறேன்”
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 179.14 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 179.14 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.49 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1802814
தேர்தல் ஆணையம்
தேர்தலில் பதிவான வாக்குகளோடு வாக்குப்பதிவு எந்திரங்கள் முற்றிலும் பாதுகாப்பான அறைகளில் வைக்கப்பட்டுள்ளது- தேர்தல் ஆணையம் விளக்கம்
மக்களவைத் தேர்தலில் பதிவான வாக்குகள் அடங்கி்ய வாக்குப்பதிவு எந்திரங்கள் மற்றும் ஒப்புகைச் சீட்டு வழங்கும் எந்திரம் ஆகியவை பாதுகாப்பான அறைகளில் வைக்கப்பட்டுள்ளது என்றும் அந்த அறைகள் வேட்பாளர்கள் மற்றும் தேர்தல் ஆணையத்தின் பார்வையாளர்கள் முன்னிலையில், இரண்டு பூட்டுகள் மூலம் பூட்டப்பட்டு சீல் வைக்கப்பட்டுள்ளது என்றும் தேர்தல் ஆணையம் தெரிவித்துள்ளது. இது தொடர்பாக இன்று வெளியிட்டுள்ள அறிக்கையில் வாக்குப்பதிவு எந்திரங்கள் பாதுகாப்பாக வைக்கப்படும் நிகழ்வுகள் மற்றும் சீலிடப்படுவது அனைத்தும் வீடியோ மூலம் பதிவு செய்யப்பட்டுள்ளதாக தெரிவிக்கப்பட்டுள்ளது. வாக்குகள் எண்ணி முடிக்கப்படும் வரை தொடர்ந்து கண்காணிப்புக் கேமராக்கள் மூலம் பதிவு செய்யப்படுவதாக தேர்தல் ஆணையம் தெரிவித்துள்ளது. மத்திய படைப்பிரிவு காவலர்கள் மூலம் 24 மணி நேரமும் இந்த அறைகள் பாதுகாக்கப்படுவதாகவும், வாக்குப்பதிவு எந்திரங்கள் உள்ள அறைகள் முன்னர் வேட்பாளர்களோ அல்லது அவர்களது முகவர்களோ 24 மணி நேரமும் விழிப்புடன் இருந்து வருவதாகவும் தெரிவிக்கப்பட்டுள்ளது.
வாக்குகள் பதிவான எந்திரங்களை மாற்றுவதற்காக வாக்குப்பதிவு எந்திரங்கள் எடுத்துச் செல்லப்படுவதாக வரும் புகார்களை திட்டவட்டமாக மறுத்துள்ள தேர்தல் ஆணையம் ஊடகங்களில் வரும் இது போன்ற குற்றச்சாட்டுகள் முற்றிலும் தவறானது, உண்மைக்கு புறம்பானது என்று தெரிவித்துள்ளது. ஒருசில ஊடகங்களில் காட்டப்படும் வாக்குப்பதிவு எந்திரங்கள், தேர்தலின்போது பயன்படுத்திய வாக்குப்பதிவு எந்திரங்கள் அல்ல என்றும் தேர்தல் ஆணையம் குறிப்பிட்டுள்ளது.
வாக்கு எண்ணும் நாளன்று வாக்குப்பதிவு எந்திரங்கள் உள்ள அறை வேட்பாளர்கள், அல்லது அவர்களது முகவர்கள் மற்றும் தேர்தல் பார்வையாளர்கள் முன்னிலையில் திறக்கப்படும் என்றும் இதுவும் காட்சிப்படுத்தப்படும் என்றும் தேர்தல் ஆணையம் தெரிவித்துள்ளது. வாக்குப் பதிவு எந்திங்களில் உள்ள வாக்குகளை எண்ணுவதற்கு முன்பு வாக்குப்பதிவு எந்திரங்களின் நம்பகத்தன்மை குறித்து வேட்பாளர்கள் அல்லது அவர்களது முகரவர்கள் திருப்தி அடையும் வகையில் வாக்குப்பதிவு எந்திரங்களில் உள்ள முகவரி சீட்டுகள், முத்திரை மற்றும் வரிசை எண் ஆகியவை காண்பிக்கப்படும் என்றும் தேர்தல் ஆணையம் தெரிவித்துள்ளது.
வாக்குகளை எண்ணுவதற்கு உண்டான ஏற்பாடுகளை வேட்பாளர்களுக்கு விளக்குமாறு தலைமைத் தேர்தல் அதிகாரிகள் மற்றும் மாவட்ட தேர்தல் அதிகாரிகள் அறிவுறுத்தப்பட்டுள்ளதாக குறிப்பிட்டுள்ள தேர்தல் ஆணையம், இந்த விரிவான ஏற்படுகளால் வாக்குப்பதிவு எந்திரங்களில் தவறுகள் நடைபெற வாய்ப்பே இல்லை என்றும் தெரிவிக்கப்பட்டுள்ளது.
-----
(Visitor Counter : 254